钦定古今图书集成/明伦汇编/氏族典/第436卷 > 《廖用贤尚友录》 > 马默
## 钦定古今图书集成/明伦汇编/氏族典/第436卷 > 《廖用贤尚友录》 > 马默

按《宋史马默传》：“默字处厚，单州城武人。登进士第，知
须城县。治平中，为监察御史里行，遇事辄言。神宗即
位，通判怀州，除知登州，徙知曹州，召为三司盐铁判
官。以与富弼善，且论新法不便，出知济、兖二州，还提
举三司。为神宗言用兵形势，及指画河北山川道里，
应对如流。神宗将用之，大臣滋不悦，以提点京东刑”
狱。默性刚严疾恶，部吏有望风投檄去者。改广西转
运使，召为司农少卿，拜卫尉卿、权工部侍郎，转户部。
告老，以宝文阁待制复知徐州。绍圣时，坐附司马光，
落待制，致仕，卒。